ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Ιανουαρίου 1999 σχετικά με την τροποποίηση της απόφασης 98/83/ΕΚ για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Cuignardia citricarpa Kiely (όλα τα παθογόνα στελέχη για τα εσπεριδοειδή) [κοινοποιηθείσα υπό τον αριθμό Ε(1999) 121] (1999/104/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί των μέτρων προστασίας κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως τροποποιήθηκε τελευταία από την οδηγία 98/2/ΕΚ της Επιτροπής (2), και ιδίως το παράρτημα IV, μέρος Α, κεφάλαιο Ι, σημεία 16.2, 16.3 και 16.3(α),

Εκτιμώντας:

ότι, στο παράρτημα IV, μέρος Α, κεφάλαιο Ι, σημεία 16.2, 16.3 και 16.3(α) γίνεται αναφορά στα φρούτα των Citrus L., Fortunella Swingle, Poncirus Raf., και στα υβρίδιά τους που κατάγονται από τρίτες χώρες, όπου είναι γνωστή η ύπαρξη των Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Cuignardia citricarpa Kiely (όλα τα παθογόνα στελέχη για τα εσπεριδοειδή) 7

ότι, βάσει της απόφασης 98/83/ΕΚ (3), ορισμένες τρίτες χώρες αναγνωρίστηκαν ως απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Cuignardia citricarpa Kiely (όλα τα παθογόνα στελέχη για τα εσπεριδοειδή) και καθορίστηκαν ορισμένες απαλλαγμένες περιοχές από τους επιβλαβείς οργανισμούς αυτούς στις τρίτες χώρες όπου είναι γνωστή η ύπαρξή τους 7

ότι, το Animal and Plant Health Inspection Service του Υπουργείου Γεωργίας των Ηνωμένων Πολιτειών, ανακοίνωσε στην Επιτροπή ότι παρουσιάστηκε νέα μόλυνση από Xanthomonas campestris, παθογόνα στελέχη στα εσπεριδοειδή, στη Φλώριδα στην περιοχή Collier County 7 ότι επομένως, η περιοχή Collier County πρέπει να διαγραφεί από τον κατάλογο των περιοχών που αναγνωρίζονται ως απαλλαγμένες από Xanthomonas campestris (όλα τα παθογόνα στελέχη στα εσπεριδοειδή) στη Φλώριδα 7

ότι, από τα πρόσφατα διαθέσιμα επιστημονικά στοιχεία προκύπτει ότι ο επιβλαβής οργανισμός Cuignardia citricarpa Kiely, παθογόνο στέλεχος στα εσπεριδοειδή παρουσιάστηκε στις περιοχές παραγωγής εσπεριδοειδών της Αργεντινής και της Βραζιλίας 7 ότι, επομένως, οι εν λόγω χώρες πρέπει να διαγραφούν από τον κατάλογο των χωρών που αναγνωρίζονται ως απαλλαγμένες από Cuignardia citricarpa Kiely (όλα τα παθογόνα στελέχη στα εσπεριδοειδή) στη Νότια Αμερική 7

ότι πρέπει να προβλεφθεί ειδική ρύθμιση για τα υπό διαμετακόμιση εμπορεύματα για τα οποία η επίσημη δήλωση που προβλέπεται στο παράρτημα IV, μέρος Α, κεφάλαιο Ι, σημεία 16.2, 16.3 και 16.3α της οδηγίας 77/93/ΕΟΚ έχει εκδοθεί σύμφωνα με την απόφαση 98/83/ΕΚ 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η απόφαση 98/83/ΕΚ τροποποιείται ως εξής:

1. Στο άρθρο 2, τέταρτη περίπτωση, το κείμενο «η Florida (με εξαίρεση την περιοχή Dade County και Manatee County),» αντικαθίσταται από «Florida (με εξαίρεση τις περιοχές Collier County, Dade County και Manatee County),».

2. Στο άρθρο 4, πρώτη περίπτωση, το κείμενο «όλες οι τρίτες χώρες παραγωγής εσπεριδοειδών, στη Βόρειο, Κεντρική ή Νότιο Αμερική, στην Καραϊβική και στην Ευρώπη» αντικαθίσταται από «όλες οι τρίτες χώρες παραγωγής εσπεριδοειδών στην Βόρειο, Κεντρική και Νότια Αμερική (με εξαίρεση την Αργεντινή και τη Βραζιλία), στην Καραϊβική και στην Ευρώπη».

Άρθρο 2

Η παρούσα απόφαση δεν εφαρμόζεται στα εσπεριδοειδή για τα οποία η επίσημη δήλωση που προβλέπεται στο παράρτημα IV, Μέρος Α, κεφάλαιο I, σημεία 16.2, 16.3 και 16.3α της οδηγίας 77/93/ΕΟΚ έχει εκδοθεί σύμφωνα με την απόφαση 98/83/ΕΚ και τα οποία έχουν εξαχθεί ενώ οι αρμόδιες αρχές των τρίτων χωρών προέλευσης δεν είχαν ακόμη ενημερωθεί σχετικά με την παρούσα οδηγία.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 26 Ιανουαρίου 1999.

Για την Επιτροπή

Franz FISCHLER

Μέλος της Επιτροπής

(1) ΕΕ L 26 της 31. 1. 1977, σ. 20.

(2) ΕΕ L 15 της 21. 1. 1998, σ. 34.

(3) ΕΕ L 15 της 21. 1. 1998, σ. 41.